CELEX: 62015TN0143
Language: da
Date: 2015-03-30 00:00:00
Title: Sag T-143/15: Sag anlagt den 30. marts 2015 — Spanien mod Europa-Kommissionen

1.6.2015   
            
            
               DA
            
            
               Den Europæiske Unions Tidende
            
            
               C 178/19
            
         Sag anlagt den 30. marts 2015 — Spanien mod Europa-Kommissionen
   (Sag T-143/15)
   (2015/C 178/19)
   Processprog: spansk
   
      Parter
   
   
      Sagsøger: Spanien (ved Abogados del Estado M. Sampol Pucurull og M. García-Valdecasas Dorrego)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Delvis annullation af Kommissionens gennemførelsesafgørelse af 16. januar 2015 om udelukkelse fra EU-finansiering af visse udgifter, som medlemsstaterne har afholdt for Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), for så vidt som herfra udelukkes:
               
                           1.
                        
                        
                           den støtte, der er modtaget af Spanien til regionen Andalusien med et beløb på i alt 3 5 86  250,48 EUR plus 1 8 66  977,31 EUR (afkoblet direkte støtte) i regnskabsårene 2009 og 2010.
                        
                     
                           2.
                        
                        
                           de udgifter, som Kongeriget Spanien har afholdt med hensyn til regionen Castilla og León med et beløb på 2 1 23  619,66 EUR (1  479,90 euros + 9 78  849,95 EUR +  12  597,37 EUR +  1  720,85 EUR +  1 0 96  710,18 EUR +  32  261,41 EUR) med hensyn til begrebet »naturbetingede ulemper« og »landbrugsmiljøvenlige foranstaltninger« i regnskabsårene 2010 og 2011, og
                        
                     
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Kongeriget Spanien har til støtte for påstanden om annullation af den anfægtede afgørelse anført følgende anbringender:
   
               1.
            
            
               Den pålagte faste korrektion med et nettobeløb på 5 4 53  227,79 EUR (afkoblet direkte støtte) er i strid med artikel 27, stk. 1, i Kommissionens forordning (EF) nr. 796/2004, artikel 31 i Rådets forordning (EF) nr. 1290/2005 og artikel 3 og 52 i forordning (EU) nr. 1306/2013, af to grunde:
               
                           —
                        
                        
                           Kommissionen har anlagt en urigtig fortolkning af artikel 27 i forordning (EF) nr. 796/2004 for så vidt som den omstændighed, at resultaterne af stikprøverne i 2008 og 2009 var dårligere end resultaterne af risikoprøverne, ikke udgør en tilsidesættelse af denne artikel, og derfor foreligger der ikke en overtrædelse af EU-retten, der udelukker en finansiering af landbrugsudgifter i overensstemmelse med artikel 31 i forordning (EF) nr. 1290/2005 og artikel 52 i forordning (EU) nr. 1306/2013.
                        
                     
                           —
                        
                        
                           Kommissionen kan ikke med rimelighed konkludere, at artikel 27 i forordning (EF) nr. 796/2004 er tilsidesat, da de beviser, som Kongeriget Spanien har fremlagt under kontrolproceduren, påviser, at der blev foretaget en passende analyse, og at der blev iværksat adækvate foranstaltninger for at forbedre den risikobasserede udvælgelse, og derfor foreligger der ikke en overtrædelse af EU-retten, der udelukker en finansiering af landbrugsudgifter i overensstemmelse med artikel 31 i forordning (EF) nr. 1290/2005 og artikel 52 i forordning (EU) nr. 1306/2013.
                        
                     
         
               2.
            
            
               Den pålagte korrektion med et samlet beløb på 2 1 23  619,66 EUR (»naturbetingede ulemper« og »landbrugsmiljøvenlige foranstaltninger«) annulleres af følgende grunde:
               
                           —
                        
                        
                           Der foreligger en tilsidesættelse af artikel 10, stk. 2 og 4, og af artikel 14, stk. 2, i forordning (EF) nr. 1975/2006, idet Kommissionen har fastslået, at Kongeriget Spanien ikke har efterkommet sine forpligtelser i forbindelse med kontrol, idet medlemsstaten i forbindelse med foranstaltningerne »naturbetingede ulemper« og »landbrugsmiljøvenlige foranstaltninger« ikke har foretaget en optælling af dyr under de udførte kontroller på stedet i forbindelse med den nævnte støtte. Dette anbringende kan opdeles i to dele, idet det er Kongeriget Spaniens opfattelse, at
                           
                                       a)
                                    
                                    
                                       forpligtelsen til at foretage optælling af dyr under kontrol på stedet i henhold til støtte til programmet for udvikling af landdistrikterne 2007-2013 for Castilla og León er i strid med den kontinuerlige karakter af kriteriet om belægningsgraden og princippet om ligebehandling, og
                                    
                                 
                                       b)
                                    
                                    
                                       Kommissionen har foretaget en urigtig fortolkning af artikel 10, stk. 2 og 4, sammenholdt med artikel 14, stk. 2, i forordning (EF) nr. 1975/2006, idet den er af den opfattelse, at det spanske kontrolsystem ikke var egnet til at efterprøve overholdelsen af belægningskriteriet.
                                    
                                 
                     
                           —
                        
                        
                           Der foreligger en tilsidesættelse af artikel 2, stk. 2 og 4, i forordning (EF) nr. 1082/2003, sammenholdt med artikel 26, stk. 2, litra b), i forordning (EF) nr. 796/2004, for så vidt som Kongerigt Spanien råder over pålidelige databaser over kvæg, får og geder, der endvidere løbende opdateres på den fastsatte måde.
                        
                     
                           —
                        
                        
                           Der foreligger en tilsidesættelse af artikel 31, stk. 2, i forordning (EF) nr. 1290/2005, idet er åbenbart uforholdsmæssigt at fastsætte den finansielle korrektion til 5 % for de foranstaltninger, der er gentand for undersøgelsen. Den finansielle korrektion er uforholdsmæssig, også selv om den overtrædelse, der tilregnes de spanske myndigheder, måtte foreligge, idet den vedtagne afgørelse går ud over det, der er passende og nødvendigt for at beskytte Unionens finansielle interesser.